Zapisnik sjednice Učiteljskog vijeća održane dana 20.09.2018. godine u prostoriji zbornice Osnovne škole Donji Lapac s početkom u 14:00 sati.

Prijedlog dnevnoga reda:

1. Razmatranje Godišnjeg plana i programa rada škole za školsku 2018./2019. godinu
2. Razmatranje školskog Kurikuluma za školsku 2018./2019. godinu
3. Razmatranje izvedbenog školskog plana i programa građanskog odgoja i obrazovanja 1. – 8. razreda za školsku 2018./2019. godinu
4. Donošenje plana izleta i ekskurzija
5. Možebitno

Nazočni: Ljubica Godeč, Štefica Barišić, Josip Prusac, Ljiljana Klobučar, Predrag Rodić, Monika Petrov, Dino Rupčić, Goran Prajo, Milena Bajić, Mirolslav Klobučar, Mirjana Prusac ravnatelj škole Marko Matić i tajnik Zlatko Brnjas kao zapisničar.

Izočni: opravdali izostanak.

Ravnatelj otvara sjednicu, pozdravlja nazočne učitelje i stručne suradnike, konstatira da je na sjednici nazočan dovoljan broj članova za punovažno odlučivanje. Zatim čita prijedlog dnevnoga reda ove sjednice i pita ima li primjedbi i nadopuna. Primjedbi i nadopuna nema, te prijedlog dnevnoga reda te daje na glasovanje.

ODLUKA: Javnim dizanjem ruku prijedlog dnevnoga reda jednoglasno je usvojen sa 12 javnih glasova.

AD1.) Razmatranje Godišnjeg plana i programa rada škole za školsku 2018./2019. godinu

Ravnatelj čita prvu točku dnevnoga reda, navodi članovima kako je Plan i program rada škole za školsku 2018./2019. godinu izrađen te da je bio na razmatranju na Vijeću roditelja, te kako je izložen u zbornici škole članovima na razmatranje. Ravnatelj navodi kako je navedeni plan i program izrađen i nadograđen, te da su neki podatci izmjenjeni. Ravnatelj navodi članovima ukoliko imaju pitanja ili primjedbi da se izjasne, nakon kratke rasprave ravantelj navodi kako ukupno će biti 179 nastavnih dana zbog spajanja blagdana Svih svetih sa dušnim danom, pita članove imaju li još pitanja i primjedbi, pitanja i primjedbi nema, te ravnatelj daje na glasovanje predloženi plan i program rada škole za školsku 2018./2019. godinu.

ODLUKA: Javnim dizanjem ruku usvaja se prijedlog Godišnjeg plana i programa rada za školsku 2017./2019. godinu onakav kakav je predočen članovima na usvajanje. Ova odluka jednoglasno je usvojena sa 12 javnih glasova.

AD2.) Razmatranje školskog Kurikuluma za školsku 2018./2019. godinu

Ravnatelj čita drugu točku dnevnoga reda, navodi članovima kako je također školski kurikulum izložen u zbornici te da su ga učitelji mogli pregledati, također navodi kako su manje više svi radili na njemu zajedno sa pedagogom. Ravnatelj pita članove imaju li primjedbi na Školski kurikulum, riječ uzima učiteljica Ljiljana Klobučar koja navodi kako treba iz kurikuluma izostaviti organiziranje Škole u prirodi i te izlet izvan RH, te koregirati broj učenika po prilagođenom programu. Riječ uzima ravnatelj pita članove imaju li pitanja, primjedbi. Pitanja i primjedbi nema, te ravnatelj daje na glasovanje.

ODLUKA: Javnim dizanjem ruku usvaja se Školski kurikulum za školsku 2018./2019. godinu uz gore navedene izmjene. Ova odluka jednoglasno je usvojena sa 12 javnih glasova.

AD3.) Razmatranje izvedbenog školskog plana i programa građanskog odgoja i obrazovanja 1. – 8. razreda za školsku 2018./2019. godinu

Ravnatelj čita treću točku dnevnoga reda, navodi članovima kako je također navedni izvedbeni plan i program građanskog odgoja izložen u zbornici škole članovima na razmatranje te kako je ostao isti kao i prošle godine, te da su određeni dijelovi izmjenjeni kako bi pratio ovogodišnju nastavnu godinu. Ravnatelj pita članove imaju li pitanja ili primjedbi. Pitanja i primjedbi nema, te ravnatelj daje na glasovanje izvedbeni školski plan i program građanskog odgoja i obrazovanja 1. – 8. razreda za školsku 2018./2019. godinu.

ODLUKA: javnim dizanjem ruku usvaja se izvedbeni školski plan i program građanskog odgoja i obrazovanja 1. – 8. razreda za školsku 2018./2019. godinu onakav kakav je predočen članovima na razmatranje. Ova Odluka jednoglasno je usvojena sa 12 javnih glasova.

AD4.) Donošenje plana izleta i ekskurzija

Ravnatelj čita četvrtu točku dnevnoga reda te navodi kako je potreba škole da donese plan izleta i ekskurzija. Riječ uzima učiteljica Ljiljana Klobučar koja navodi kako je isti tek u izradi te da če biti naknadno donešen, te izlaže problem oko naplate putnih naloga. Riječ uzima ravnatelj koji navodi kako će Škola poduzeti sve mjere da se osigura isplata putnih naloga. Riječ uzima ravnatelj pita članove imaju li pitanja ili primjedbi. Pitanja i primjedbi nema, te ravnatelj zaključuje četvrtu točku dnevnoga reda.

AD5.) Možebitno

Ravnatelj čita petu točku dnevnoga reda, navodi članovima kako je potrebno donijeti Odluku o usvajanju Vremenika pisanih provjera za prvo obrazovno razdoblje, te navodi članovima kako su ga zajedno svi izradili. Pita članove imaju li pitanja ili primjedbi na navedeni Vremenik, pitanja i primjedbi nema.

ODLUKA: Javnim dizanjem ruku usvaja se Vremenik pisanih provjera Osnovne škole Donji Lapac za prvo obrazovno razdoblje onakav kakav je predočen članovima na usvajanje. Ova Odluka jednoglasno je usvojena sa 12 javnih glasova.

Nakon glasovanja riječ uzima ravnatelj, navodi članovima kako je u utorak 25.09.2018. s početkom u 13:00 sati organizirano predavanje požarnog minimuma za sve radnike, te da su svi obavezni nazočiti istome. Nakon izlaganja ravnatelj pita članove imaju li što za dodati. Pitanja i primjedbi nema, te ravnatelj zaključuje sjednicu.

Sjednica je završila u 14:30 sati.

Zapisničar: Ravnatelj škole:

Zlatko Brnjas Marko Matić, prof.